S-841/2012

Mál þetta, sem dómtekið var í dag, er höfðað með ákæru lögreglustjórans á höfuðborgarsvæðinu, útgefinni 20. nóvember 2012, á hendur G-kk-þgf P-kk-þgf, kt. 000000-0000, Álfkonuhvarfi 53, Kópavogi, fyrir eftirtalin brot framin í Reykjavík á árinu 2012, nema annað sé tekið fram:

I.

Þjófnaði:

1. Tilraun til þjófnaðar með því að hafa þriðjudaginn 17. janúar, í verslun Krónunnar við Bíldshöfða 20, reynt að stela hárlit að fjárhæð 1.596 krónur, en ákærði var stöðvaður er hann var á leið út úr versluninni.

2. Fimmtudaginn 16. ágúst, í verslun Intersports við Bíldshöfða 20, stolið Adidas windrunner buxum og windrunner jakka samtals að fjárhæð 31.980 krónur.

3. Að kvöldi mánudagsins 24. september, við Víkurverk í Ögurhvarfi í Kópavogi, stolið tveimur gaskútum af fellihýsi sem þar stóð, að óþekktu verðmæti.

Teljast brot þessi varða við 244. gr. almennra hegningarlaga nr. 19/1940, sbr. þó 20. gr. sömu laga að því er varðar brot skv. ákærulið I-1.

II.

Fjársvik, með því að hafa mánudaginn 28. nóvember 2011 og miðvikudaginn 30. nóvember 2011, blekkt starfsfólk í staðgreiðsluviðskiptum, með framvísun á kreditkorti útgefnu á hendur Grill markaðinum ehf., á eftirtöldum stöðum og með því svikið út vörur og þjónustu samtals að fjárhæð 49.368 krónur.

Mánudaginn 28. nóvember 2011:

1. Í verslun Olís við Gullinbrú svikið út vörur og þjónustu að fjárhæð kr. 7.862.

2. Í verslun Olís við Gullinbrú svikið út vörur og þjónustu að fjárhæð kr. 4.000.

Miðvikudaginn 30. nóvember 2011:

3. Í verslun Olís við Norðlingaholt svikið út vörur og þjónustu að fjárhæð kr. 8.793.

4. Í verslun Olís við Álfheima svikið út vörur og þjónustu að fjárhæð kr. 8.793.

5. Í verslun Olís við Álfheima svikið út vörur og þjónustu að fjárhæð kr. 3.150.

6. Í verslun Olís við Arnberg á Selfossi svikið út vörur og þjónustu að fjárhæð kr. 9.770.

7. Í verslun Olís við Arnberg á Selfossi svikið út vörur og þjónustu að fjárhæð kr. 2.000.

8. Framan við Úthaga 8 á Selfossi, í leigubifreið frá Flóataxa svikið út akstur að fjárhæð kr. 5.000.

Teljast brot þessi varða við 248. gr. almennra hegningarlaga nr. 19/1940.

III.

Fjársvik, með því að hafa mánudaginn 28. nóvember 2011 og miðvikudaginn 30. nóvember 2011, blekkt starfsfólk í staðgreiðsluviðskiptum, með framvísun á kreditkorti útgefnu á hendur Á-kvk-þgf G-kvk-þgf Ó-kvk-þgf, á eftirtöldum stöðum og með því svikið út vörur og þjónustu samtals að fjárhæð 30.722 krónur.

Mánudaginn 28. nóvember 2011:

1. Í verslun Olís við Gullinbrú svikið út vörur og þjónustu að fjárhæð kr. 1.730.

Miðvikudaginn 30. nóvember 2011:

2. Í verslun Olís við Norðlingaholt svikið út vörur og þjónustu að fjárhæð kr. 3.089.

3. Í verslun Olís við Álfheima svikið út vörur og þjónustu að fjárhæð kr. 150.

4. Í verslun Olís við Álfheima svikið út vörur og þjónustu að fjárhæð kr. 8.793.

5. Í verslun Olís við Álfheima svikið út vörur og þjónustu að fjárhæð kr. 3.265

6. Í verslun Olís við Arnberg á Selfossi svikið út vörur og þjónustu að fjárhæð kr. 3.000.

7. Í verslun Olís við Arnberg á Selfossi svikið út vörur og þjónustu að fjárhæð kr. 695.

8. Framan við Úthaga 8 á Selfossi, í leigubifreið frá Flóataxa svikið út akstur að fjárhæð kr. 10.000.

Teljast brot þessi varða við 248. gr. almennra hegningarlaga nr. 19/1940.

IV.

Fíkniefnalagabrot:

1. Aðfaranótt sunnudagsins 2. október 2011, í herbergi 2952 á Hótel Cabin við Borgartún 32, haft í vörslum sínum 8,29 g af kókaíni og 0,66 g af maríjúana, sem lögregla fann við leit í bakpoka ákærða.

2. Þriðjudaginn 17. janúar, í fangamóttöku lögreglustöðvarinnar við Hverfisgötu 115, haft í vörslum sínum 1,81 g af amfetamíni, sem lögregla fann við leit á ákærða.

Teljast brot þessi varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 að því er varðar vörslur á kókaíni.

V.

Umferðarlagabrot, með því að hafa föstudaginn 5. október, ekið bifreiðinni VF-797 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 1,3 ng/ml), vestur Breiðholtsbraut uns lögregla stöðvaði bifreiðina á Breiðholtsbraut á móts við Ögurhvarf í Kópavogi.

Teljast brot þessi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðalaga nr. 50/1987, sbr. 5. gr. laga nr. 66/2006 og 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar, og til sviptingar ökuréttar samkvæmt 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006. og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1984 og á hann allnokkurn sakaferil að baki. Samkvæmt sakavottorði hlaut ákærði árið 2001 tvo skilorðsbundna refsidóma vegna þjófnaðarbrota og nytjastuldar. Á árunum 2002 til 2006 sætti hann sex sinnum refsingu fyrir umferðarlaga-, fíkniefnalaga- og vopnalagabrot. Þann 14. febrúar 2007 var hann dæmdur í 30 daga skilorðsbundið fangelsi fyrir þjófnað. Þann 28. febrúar 2008 var hann dæmdur til greiðslu sektar fyrir að aka undir áhrifum fíkniefna og sviptur ökurétti í fjóra mánuði. Þann 23. apríl 2008 var hann dæmdur til greiðslu sektar fyrir brot gegn lögum um ávana- og fíkniefni, umferðarlagabrot og brot gegn vopnalögum. Þann 21. nóvember 2008 var hann dæmdur til greiðslu sektar fyrir að aka undir áhrifum fíkniefna og fleiri umferðarlagabrot og sviptur ökurétti í tvö ár. Þann 5. nóvember 2009 var ákærði dæmdur í Austurríki til 7 mánaða fangelsisrefsingar, skilorðsbundið í 3 ár, fyrir þjófnaðarbrot. Þann 8. desember 2009 var hann dæmdur í 4 mánaða fangelsi fyrir þjófnað, fjársvik, fíkniefnalagabrot og fyrir að aka undir áhrifum áfengis og fíkniefna og sviptur ökurétti. Hann var jafnframt sviptur ökurétti í fimm ár. Hann sætti tvívegis refsingu í maí 2011 fyrir brot gegn lögum um ávana- og fíkniefni. Þann 4. janúar 2012 var ákærði dæmdur í 2 mánaða fangelsi fyrir að aka undir áhrifum fíkniefna og sviptur ökurétti, fíkniefnalagabrot og vopnalagabrot og var hann jafnframt sviptur ökurétti ævilangt. Þann 8. mars 2012 var hann dæmdur í 2 mánaða fangelsi fyrir að aka bifreið undir áhrifum fíkniefna og ævilöng svipting ökuréttar áréttuð. Loks var ákærði dæmdur 1. nóvember 2012 til greiðslu sektar fyrir brot gegn lögum um ávana- og fíkniefni. Endurrit dóms sem ákærði hlaut í Austurríki 5. nóvember 2009 liggur ekki frammi í málinu, en það verður að telja forsendu þess að unnt sé að dæma skilorðsdóminn upp. Refsing verður ákveðin með hliðsjón af 77. gr., 78. gr. og 255. gr. almennra hegningarlaga. Ákærði hefur gengist greiðlega við brotum sínum. Þykir refsing ákærða hæfilega ákveðin fangelsi í 8 mánuði.

Dæmd eru upptæk 8,29 g af kókaíni, 0,66 g af marijúana og 1,81 g af amfetamín, samkvæmt lagaákvæðum sem í ákæru greinir.

Ævilöng svipting ökuréttar ákærða er áréttuð.

Ákærði greiði málsvarnarþóknun skipaðs verjanda síns, J-kvk-ef G-kvk-ef hdl., 138.050 krónur að meðtöldum virðisaukaskatti og 28.080 krónur vegna aksturskostnaðar. Ákærði greiði 182.497 krónur í annan sakarkostnað.

Af hálfu ákæruvaldsins flutti málið D-kvk-nf Ö-kvk-nf V-kvk-nf aðstoðarsaksóknari.

R-kvk-nf H-kvk-nf héraðsdómari kveður upp dóminn.

D ó m s o r ð :

Ákærði, G-kk-nf P-kk-nf, sæti fangelsi í 8 mánuði.

Ævilöng svipting ökuréttar ákærða er áréttuð.

Dæmd eru upptæk 8,29 g af kókaíni, 0,66 g af marijúana og 1,81 g af amfetamíni.

Ákærði greiði málsvarnarþóknun skipaðs verjanda síns, J-kvk-ef G-kvk-ef hdl., 138.050 krónur og 28.080 krónur vegna aksturskostnaðar. Ákærði greiði 182.497 krónur í annan sakarkostnað.

R-kvk-nf H-kvk-nf